Správna  rada SAF v súlade so Stanovami asociácie zvoláva

**VALNÉ ZHROMAŽDENIE**

**na stredu 4. apríla 2012 o 14.00 hod.**

do zasadacej miestnosti Auly Ekonomickej univerzity v Bratislave,

Dolnozemská cesta 1, Bratislava - Petržalka

PROGRAM:

14.00 – 15.00 Odborná časť

**1. *Memorandum zamestnávateľských organizácií a podnikateľských inštitúcií***

***"Výzva budúcej vláde"* - Marián Jusko, prezident RÚZ**

**2. Vysokoškolské vzdelávanie v SR vo väzbe na hospodársku prax a trh práce**

**Prof. Ing. Rudolf Sivák, rektor EU v Bratislave**

 ***Diskusia***

15.00 – 16.00 Rokovanie Valného zhromaždenia SAF

**Program Valného zhromaždenia:**

1. Otvorenie
2. Voľba zapisovateľa a overovateľov zápisnice z VZ
3. Správa o činnosti asociácie za rok 2011 a zámery SAF na rok 2012
4. Správa Rady starších za rok 2011
5. Správa o hospodárení v roku 2011 a návrh rozpočtu na rok 2012
6. Stanovisko revíznej komisie k hospodáreniu SAF v roku 2011
7. Voľby do orgánov SAF
8. Diskusia
9. Schválenie uznesenia z riadneho Valného zhromaždenia
10. Záver, občerstvenie

Vzhľadom na organizačné zabezpečenie Valného zhromaždenia, prosíme potvrdiť svoju účasť do kancelárie SAF na tel.: 02/43635667, fax/odkazovač: 02/43635668 alebo e-mail: kancelaria@asocfin.sk **najneskôr do 2. apríla 2012.**

Doprava autom k budove Auly ekonomickej univerzity: z Dolnozemskej odbočiť priamo na parkovisko pred univerzitou, alebo obísť celý areál univerzity zozadu. Aula je samostatná budova pred univerzitným komplexom. Zasadačka sa nachádza v budove Auly na 1 poschodí za hlavnou miestnosťou, vchádza sa cez hlavný vchod Auly.

Tešíme sa na Vašu účasť.

S pozdravom

Ing. Elena Trenčianska, CSc., v. r. Ing. Andrej Révay, v. r.

 predsedníčka Rady starších prezident SAF

**Správa o činnosti Slovenskej asociácie podnikových finančníkov za rok 2011 a zámery SAF na rok 2012**

V uplynulom roku 2011 činnosť SAF bola zameraná na plnenie svojich odborných zámerov v troch hlavných oblastiach svojej činnosti: semináre, časopis a konferencia. Plán seminárov a konferencie boli schválené na valnom zhromaždení. Predsedovia odborných komisií sa venovali príprave jednotlivých aktivít pričom Správna rada SAF a Rada starších riadili túto činnosť. Organizačnú časť aktivít zabezpečovala kancelária SAF v spolupráci s príslušnými odbornými komisiami. Okrem seminárov a konferencie sa odborné zámery realizovali formou odborných diskusií v rámci pracovných skupín, aktívnou účasťou na podujatiach spolupracujúcich spoločností, spoluprácou so zahraničnými partnerskými organizáciami, prípravou vzdelávacích programov pre členov SAF ako aj vydávaním odborného časopisu Finančný manažér pre svojich členov a taktiež zverejňovaním informácií na internetových stránkach [www.asocfin.sk](http://www.asocfin.sk). Všetkým členom SAF ako aj spolupracovníkom, ktorí na dobrovoľnej báze pomáhajú skvalitňovať odborný život nášho občianskeho združenia treba vysloviť poďakovanie.

*Správna rada v roku 2011 zasadala celkom 5 krát*. Dňa 20. Januára 2011 ťažiskovým rokovaním bola príprava novoročného stretnutia v Studenom a plán činnosti komisií v roku 2011.

Na zasadnutí dňa 23. marca 2011 sa Správna rada venovala príprave konferencie SAF, účtovnej závierke za rok 2010, rozpočtu na rok 2011, zmenám v orgánoch časopisu Finančný manažér prípravou Valného zhromaždenia.

Dňa 3 - 4. júna 2011 sa uskutočnilo výjazdové zasadnutie Správnej rady v Harmónii, na ktorom sa pripravoval detailný odborný program konferencie, prediskutoval sa stav sponzoringu. Toto zasadnutie sa tiež venovalo organizovaniu vzdelávania pre členov aj nečlenov SAF ako aj prípravou tém pre diskusné stretnutia finančníkov v užšom kruhu. Na zasadnutí Správnej rady dňa 24.augusta 2011 sa spresnil program konferencie, zmapoval sa stav sponzoringu a pripravil sa program pre recepciu ku konferencii. Správna rada schválila návrhy pre udelenie Ceny SAF pri príležitosti 15. Výročia založenia SAF (guvernér Jozef Makúch, čestný prezident František Chvostaľ a predsedníčka Rady starších Elena Trenčianska). Rokovanie Správnej rady dňa 3. októbra 2011 bolo zamerané na riešenie aktuálnych otázok programu konferencie (zmena prednášajúcich v 3. Bloku) a tiež na prípravu panelovej diskusie k emisným kvótam. Tiež bol prerokovaný program aktivít do konca roka 2011.

Dňa 2. decembra 2011 sa uskutočnilo výjazdové zasadnutie Správnej rady v Piešťanoch. Vzhľadom na odstúpenie pána Vitáriusa z funkcie člena Správnej rady z osobných dôvodov, boli na rokovanie prizvaní potenciálni členovia, a to pani Zlata Smolková, finančná riaditeľka Matador Group a pán Pavol Bero, finančný riaditeľ GGE. Správna rada na návrh prezidenta odsúhlasila kooptáciu p. Bera za člena správnej rady. Na programe bolo vyhodnotenie 9. Ročníka konferencie, ktorá sa opäť konala v spolupráci s Ecopressom, vyhodnotili sa seminárne aktivity počas roka 2011, skontrolovalo sa plnenie rozpočtu v roku 2011. Na zasadnutí sa začali prípravy aktivít SAF v roku 2012, menovite príprava stretnutia finančníkov v Studenom, plán seminárov a príprava rozpočtu na rok 2012. Prediskutovala sa aj príprava stretnutia finančníkov v Clube Imperial.

Činnosť Správnej rady, Rady starších, vedúcich odborných komisií, členov redakcie a redakčnej rady časopisu Finančný manažér, sa zameriavala predovšetkým na plnenie plánu činnosti asociácie a jej chodu, na organizovanie odborných podujatí a prípravu konferencie, ďalej na získavanie a prípravu odborných článkov pre časopis, prípravu a realizáciu brainstormingov v užšom kruhu. Veľmi dôležitú úlohu v živote SAF má spolupráca s MF SR, Výborom pre financie, rozpočet a menu Národnej rady SR, MS SR ako i spoluprácu v rámci asociácií, členov EACT a IGTA. Veľa času bolo venované rokovaniam pri príprave Registra účtovných závierok, zmenám účtovných a daňových zákonov, európskej legislatíve. Asociácia bola v uplynulom roku veľmi aktívna pri pripomienkovaní zákonov z dielne MF SR, MH SR a MS. Spoluprácu s partnerskými organizáciami SKAU, CECGA, SAMP, KPMG, ALS SR je potrebné naďalej rozvíjať, pretože mnohé odborné problémy sú spoločné. Správna rada v rámci svojej činnosti veľmi úzko spolupracovala s Radou starších. Predsedníčka Rady starších sa pravidelne zúčastňovala zasadnutí Správnej rady a v súlade so Stanovami SAF iniciatívne ovplyvňovala jej rozhodovanie.

Správna rada venovala veľkú pozornosť tvorbe členskej základne, získavaniu zdrojov pre zabezpečenie odborných aktivít a chodu asociácie a sledovala hospodárenie so získanými zdrojmi. V uplynulom krízovom roku aj vďaka racionalizačným opatreniam hospodárenie asociácie bolo vyvážené. Zmeny v platení členských príspevkov, kde sa od roku 2011 znížila horná hranica maximálneho členského až o 400 EUR sa ukázali ako správne. Cieľom úpravy členského bolo rozšírenie členskej základne, čo sa aj v súčasnosti darí. K 31.12.2011 počet právnických osôb s riadnym členstvom bol 36, ktoré do nášho združenia navrhli ako svojich zástupcov pre rôzne odborné oblasti 139 fyzických osôb. SAF má aj 28 riadnych členov ako fyzické osoby. Celkom teda riadnych členov s právom hlasovať je 64. Právo hlasovať podľa Stanov SAF má aj 11 zakladajúcich členov. SAF teda združuje 178 osôb zameraných na rôzne oblasti podnikových financií.

Stav členskej základne k 31.3.2012 sa zvýšil – platiacich členov FO a PO je 73 a celkovo SAF združuje 183 FO.

Okrem zakladajúcich a riadnych členov má SAF aj čestných členov – prof. Karol Vlachynský a prof. Božena Hrvoľová z EU v Bratislave, Ing. Oľga Dzurková, Ing. František Sieklik, Ing. Roman Dvorčák, Ing. Peter Daniel a Ing. Peter Krištofík získali čestné členstvo za dlhoročnú prácu v prospech asociácie a šírenie dobrého mena SAF.

**Uskutočnené odborné podujatia v** **roku 2011**

Z pohľadu vecného zamerania sa Správna rada zamerala na tri hlavné okruhy problémov. Ide o nasledovné oblasti:

# I. Finančné riadenie podnikov - podnikateľské prostredie, zdroje financovania, dane a účtovnístvo

**II. Zvyšovanie transparentnosti v podnikaní a znižovanie administratívnej záťaže**

**III**. **Vzdelávanie**

Realizovali sa nasledovné odborné podujatia:

1. Novoročné stretnutie finančníkov – diskusia na tému ***Prijaté a pripravované opatrenia v odvodových a daňových povinnostiach a ich vplyv na podnikateľské prostredie***

Richard SULÍK, predseda Národnej rady SR

Marián JUSKO, prezident Republikovej únie zamestnávateľov

Termín: 25. januára 2011

Miesto: RVS Studené

1. Celodenný seminár***Aktuálne informácie v oblasti správy daní a poplatkov a účtovníctva***

Ing. B. Jurčíková, DÚ pre vybrané subjekty, Ing. M. Horváthová, MF SR

Termín: 10.február 2011, miesto: Ekonomická univerzita v Bratislave

1. ***Význam informácií pre transparentnosť podnikateľského prostredia*** (spracovanie, zverejňovanie a sprístupňovanie účtovných závierok – prediskutovanie problematiky, formulácia čiastkových odporúčaní. )

Brainstorming so zástupcami MF SR a MS SR

Termín: 24. marca 2011, miesto: Ekonomická univerzita v Bratislave

1. Odborná diskusia pred VZ SAF: ***Novelizácia Zákonníka práce*** - aktuálne informácie z pripravovaných legislatívnych úprav

RNDr. Xaver Gubáš, Hlavný poradca ministra, MPSVR SR

Termín: 12.4.2011, miesto: Ekonomická univerzita v Bratislave

1. Odborné podujatie pre exekútorov, správcov a členov SAF: Vymožiteľnosť práva, exekúcie, ***register exekúcií, aplikačné problémy v praxi***

Prednášajúci: JUDr. Jozef Ďurica, exekútor, JUDr. Alena Szalayová, exekútor, JUDr. Zuzana Kamenská, MS SR, JUDr. Branislav Pospíšil, advokát, MS SR, Ing. Miloslav Andraško, MH SR, Mgr. Daniel Pitoňák, NARMSP

Termín: 26.-27. máj 2011, miesto: Hotel Wellness, Patince

1. Spoločný seminár SAF a IBM: ***Nová realita finančného manažéra***

Prednášajúci za SAF: Ing. Andrej Révay, Ing. Miroslav Galamboš

Termín: 16. Júna 2011, miesto: Hotel Arcadia, Bratislava

1. Konferencia: ***Finančné riadenie podnikov***, IX. ročník konferencie SAF konanej pod záštitou guvernéra NBS Jozefa Makúcha

Termín: 13.10.2011, Miesto konania: Bratislava, Hotel Crowne Plaza

Večer pred konferenciou dňa 12.10.2011 od 18.00 sa konala recepcia k 15. výročiu založenia SAF a k zahájeniu konferencie, udeľovanie Ceny SAF

**Makroekonomický blok** – ***moderoval Andrej Révay, prezident SAF***

**Prednášajuci:** Predikcia vývoja ekonomiky Slovenska, ***Jozef Makúch, guvernér NBS***

Makroekonomický vývoj a fiškálna politika vlády, ***Ján Tóth, riaditeľ Inštitútu finančnej politiky MF SR***

**Finančné riadenie podnikov – *moderovala Elena Kohútiková, členka predstavenstva VÚB a.s.***

**Prednášajúci:** Basel III – bude mať dopad na financovanie a hospodárenie podniku? ***Elena Kohútiková,*** Transformácia finančných oddelení prostredníctvom analytických predpovedí – ***Christoph Kaderli, IBM***

Emisia dlhopisov ako alternatívna forma financovania podnikov – príležitosť pre podniky, príležitosť pre investorov – ***Ing.*** ***Stanislav Krivý, manažér oddelenia investičného bankovníctva ČSOB***

**Podnikateľské prostredie a legislatívne zmeny – *moderoval Miroslav Galamboš, viceprezident SAF***

Zmeny v daňovo odvodovom systéme – ***Ing. Adrián Belánik, MF SR***

Projekt Singapur – ambície ako zlepšiť podnikateľské prostredie - ***Ing. Tomáš Gajdoš, MH SR***

Predstavujú zmeny podnikateľského prostredia reálny prínos pre podniky? **– *Ing. Vladimil Podstránsky, E.I.C., a.s.***

Význam auditu v procese zvyšovania dôveryhodnosti finančného riadenia podniku – ***Ing. Miroslav Džupinka, INTERAUDIT združenie, audítor***

**Panelová diskusia k obchodovaniu s emisnými kvótami – *moderoval František Chvostaľ, čestný prezident SAF***

Obchodovanie s emisnými kvótami v  roku 2011, daň z emisných kvót, očakávaná úroveň bezodplatnej alokácie pre slovenské podniky na roky 2013 – 2020 - ***Ing. Radoslav Jonáš,* MŽP SR**

Diskutujúci: Alena Šalamonová, Enel, Bratislava, Jana Mladšia, riaditeľka SLOMAG a.s. Lubeník, Pavel Mazák, finančný riaditeľ Holcim Slovensko a.s.

1. Dvojdňový seminár: ***Aktuálne zmeny v podnikateľskom prostredí s aspektom na zníženie podnikateľského rizika***

Prednášajúci: Ing. Katarína Šebejová, Trend, Ing. Viera Laszová, MF SR, Ing. Róbert Merva, MH SR, Ing. Ján Dutko, MV SR, JUDr. Zuzana Kamenská, MS SR, JUDr. Branislav Pospíšil, advokát, MS SR, RNDr. Lubor Malina, em-fin, s.r.o., Ing. Daniel Pitoňák, NARMSP, MH SR

Termín: 1. a 2. decembra 2011 v hoteli Balnea Esplanade v Piešťanoch

1. Odborná diskusia na tému dlhovej krízy a jej dopadoch za účasti finančných manažérov významných inštitúcií a podnikov

Termín: 13.12.2011, miesto: Club Imperial Bratislava

Okrem uvedených aktivít SAF vydáva pre členov, spolupracovníkov a verejné inštitúcie odborný časopis **Finančný manažér** 4 krát do roka. Na vydávaní časopisu participuje na základe zmluvy aj Stredoeurópska asociácia správy a riadenia spoločností CECGA. Okrem kvalitných odborných príspevkov sa v časopise prezentuje aj činnosť SAF.

 Treba konštatovať, že všetky podujatia boli realizované na vysokej odbornej úrovni. Účastníci konferencie hodnotili jej priebeh veľmi pozitívne a tiež spolupráca s Ecopressom sa ukázala ako užitočná. Správna rada preto aj pre rok 2012 schválila  spoluprácu s Ecopressom pri organizovaní konferencie.

**Plnenie zámerov SAF v roku 2011 podľa jednotlivých oblastí**

**Členská základňa**

V roku 2011 mala asociácia 64 platiacich členov (o 11 viac ako rok predtým) a 11 zakladajúcich členov, ktorí sa môžu podieľať na výhodách, ktoré im členstvo v SAF poskytuje. Okrem toho má SAF čestných členov a mimoriadnych členov, s ktorými úzko spolupracuje a ktorí výhody členstva z rôznych príčin využívajú iba čiastočne za plnú náhradu nákladov. Do 31.3.2012 sa počet platiacich členov zvýšil na 73.

**Členské príspevky pre rok 2012 Správna rada nezmenila a zostali nasledovné:**

|  |  |
| --- | --- |
| **Fyzické osoby** | 30 EUR |
| **Mikro podniky -** do 10 zamestnancov | 80 EUR |
| **Malé podniky -** do 50 zanmestnancov | 280 EUR |
| **Stredné podniky -** do 250 zamestnancov | 600 EUR |
| **Veľké podniky -** nad 250 zamestnancov | 1.200 EUR |

# Spolupráca v rámci Európskej únie - EACT

Spolupráci s EACT venujeme naďalej veľkú pozornosť. SAF od vstupu do EACT sa pravidelne dva krát do roka zúčastňuje zasadnutia Správnej rady EACT. V roku 2011 sa uskutočnili dve zasadnutia - Ríme a v Bruseli. Okrem toho sa uskutočnilo stretnutie pracovnej skupiny SEPA, oblasť platobných kariet. Obsahové zameranie zasadnutí bolo venované nasledovným oblastiam:

* SEPA – implementácia a záujmy zúčastnených strán, end date pre kreditné a debetné platby
* SEPA - platobné karty,
* OTC deriváty – regulácia v rámci EU, pripomienkovanie direktívy,
* Financovanie podnikov (banky, dlhopisy, nebankové subjekty,..)
* EACT podnikový prieskum – úverové podmienky pre podniky v rámci EU,
* Etický kódex.

K týmto oblastiam boli spracovávané materiály, ktoré členovia SAF mali možnosť pripomienkovať, prípadne formulovať názory a ovplyvňovať ich zameranie. Veľkú pozornosť venuje EACT sústavne migračným plánom pre zavedenie SEPA v jednotlivých krajinách. K platobným kartám  prebehla diskusia v rámci novozriadenej pracovnej skupiny formou conference call, kde sa identifikovali základné problémy (poplatky za transakcie, bezpečnosť – štandardy, párovanie platieb) a následne sa uskutočnilo stretnutie pracovnej skupiny v Madride.

V tejto oblasti činnosti sa nám stále nepodarilo väčšie zapojenie sa SAF do týchto medzinárodných štruktúr a to tak v smere transferu od SAF do IGTA a EACT ako i v opačnom smere. Úloha vybudovania fungujúcej komunikácie medzi EACT a SAF na jednej strane a SAF členskou základňou na strane druhej teda stále pretrváva i keď pri pripomienkovaní regulácie OTC derivátov sa podarilo nájsť účinnú spoluprácu. Pravdepodobne pre lepšie zabezpečenie tejto požiadavky bude potrebné i personálne posilnenie aparátu SAF. Pokračovali sme tiež v spolupráci s ACT v oblasti vzdelávania. ACT ponúklo našim členom i bezplatnú účasť na výročnej konferencii ACT v Liverpoole, čo má veľmi dobré obsahové zameranie.

# Vnútorná organizácia

# V tejto oblasti venujeme pozornosť zlepšeniu komunikácie tak vnútri asociácie ako i navonok asociácie. V tomto smere sme v rámci Správnej rady diskutovali skvalitnenie webovej stránky asociácie, jej udržiavanie a prezentáciu informácií o činnosti asociácie. Odborný časopis Finančný manažér sa podarilo v minulom roku udržať na slušnej odbornej úrovni aj vďaka šéfredaktorke Miloslavy Zelmanovej a predsedníčke redakčnej rady doc. Márie Klimíkovej ako aj spolupracujúcej asociácie CECGA. V roku 2011 vyšli 4 čísla, kde okrem odborných príspevkov sa uverejňovali aj realizované, prípadne plánované aktivity SAF v priebehu roka. Podstatným spôsobom sa zlepšila informovanosť verejnosti o našich aktivitách prostredníctvom našich stránok [www.asocfin.sk](http://www.asocfin.sk). O každodenný chod asociácie a jej hospodárenie sa stará Správna rada SAF a jej výbor (užšie vedenie) tvorený prezidentom Andrejom Révayom, viceprezidentami Vierou Bakošovou a Miroslavom Galambošom a tajomníkom Eduardom Hozlárom. Veľkú zásluhu na formovaní aktivít SAF má predsedníčka Rady starších pani Elena Trenčianska, ktorá sa zúčastňuje na všetkých dôležitých rokovaniach.

# Činnosť zameraná v prospech členov SAF

V tejto oblasti boli hlavné zámery smerované už tradične do vytvárania platformy na výmenu skúseností a názorov v oblasti finančného riadenia podnikov, podnikateľského prostredia a vzdelávania. Dôležitou úlohou SAF je presadzovať záujmy svojich členov – podnikateľskej sféry – pri posudzovaní a pripomienkovaní zámerov výkonnej a zákonodarnej moci na národnej a tiež európskej úrovni. SAF má vybudované dobré meno pre dobré partnerstvo s MF SR a s parlamentným výborom pre financie, rozpočet a menu hlavne pre oblasť tvorby legislatívy. Pre svojich členov sa SAF snaží sprostredkovať nové informácie z oblasti ekonomických zákonov a formou seminárov prediskutovať ich význam a dopady na činnosť finančných manažérov, hospodárenie subjektov a pod. Na semináre a ďalšie odborné podujatia SAF poskytuje svojim členom výrazné zľavy na účastnícke poplatky, prípadne sú tieto aktivity bez poplatku. Taktiež umožňujeme svojim členom vlastnú propagáciu formou bezplatných odborných článkov alebo reklamy v časopise Finančný manažér s výraznou zľavou. Členom ponúkame aj možnosť účasti na medzinárodných odborných akciách pre finančných manažérov za účelom nadväzovania nových kontaktov.

Pokračovali sme v ponuke vzdelávania na základe zmluvy s ACT. Ide o program „Treasury management“ ako medzinárodne uznávaný certifikačný program. Cena programu bola pre členov SAF zvýhodnená  20% zľavou a táto ponuka platí aj v tomto roku. Celkovo sa doteraz zúčastnilo tohto vzdelávania 6 členov SAF. Za SAF je koordinátorom programu Ing. Peter Krištofík, PhD. Úplné vzdelanie pre získanie diplomu absolvovala naša členka Ing. Jana Ostrovská (v apríli robí poslednú skúšku). V roku 2012 sa na tento typ vzdelávania prihlásila od jari naša členka p. Veronika Mäkká. Prihláška so zľavou pre SAF je na našich stránkach [www.asocfin.sk](http://www.asocfin.sk).

V roku 2011 správna rada SAF pokračovala s udeľovaním ocenenia „**Ocenenie za prínos v oblasti podnikových financií**“. V roku 2011, kedy si SAF pripomenula 15. výročie svojho vzniku, ocenenie sme sa rozhodli udeliť guvernérovi NBS Jozefovi Makúchovi a a dvom významným osobnostiam asociácie, ktorí pre ňu pracovali počas celého obdobia, a ti Elene Trenčianskej, predsedníčke Rady starších a Františkovi Chvostaľovi, čestnému prezidentovi.

V uplynulom roku sme pokračovali naďalej aktívne v oblasti podielu asociácie na tvorbe legislatívy, a to hlavne vďaka dobrej práce Komisie pre dane a clá a komisie pre účtovníctvo. Veľmi dobre pokračovala spolupráca s MF SR, sekcia daní a parlamentným výborom pre financie, rozpočet a menu. V rámci spolupráce s MF SR sme sa v minulom roku za účelom zlepšovania podnikateľského prostredia sústredili na realizáciu dvoch dlhodobých cieľov SAF „Register účtovných závierok“ a zdaňovanie príjmov právnických osôb ako holdingovú daňovú fikciu. Obidve tieto témy boli zaradené i do programového vyhlásenia vlády po voľbách v roku 2010. Komisia pre finančný trh aktívne komunikovala problematiku Registra účtovných závierok aj v rámci pripomienkového konania, aj v rámci prípravy seminára. Register účtovných závierok nadobudol v decembri 2011 konkrétnu legislatívnu podobu.

V uplynulom roku spolupráca s vysokými školami bola sústredená hlavne na publikačnú oblasť, účasť na seminároch a konferencii, kde SAF umožňuje určitému počtu učiteľov a študentov bezplatnú účasť. Mnohí vysokoškolskí učitelia a mladí doktorandi využili priestor časopisu Finančný manažér na publikovanie svojich výskumných prác. Zvlášť treba oceniť spoluprácu v Ekonomickou univerzitou v Bratislave, ktorá nadobudla počas mnohých rokov veľmi konkrétnu podobu, a to vzájomnou účasťou v orgánoch EU a SAF. SAF má svojich zástupcov vo vedeckých radách Ekonomickej univerzity a učitelia Ekonomickej univerzity zase pôsobia v orgánoch SAF. SAF v uplynulom roku uskutočnila 3 vzdelávacie podujatia na pôde Ekonomickej univerzity.

SAF spolupracuje aj s Trendom pri vyhlasovaní Finančného manažéra roka, kde pre víťaza je určená bezplatná účasť na medzinárodnej konferencii finančníkov, ktorú organizuje EACT. Sme radi, že v úzkej nominácii sa už pravidelne umiestňujú aj nominanti SAF. V uplynulom roku sa víťazom stal pán Miroslav Bielčík, finančný riaditeľ PosAm a člen Správnej rady SAF.

V rámci medzinárodnej spolupráce sa okrem aktivít v EACT začala úspešne rozvíjať aj spolupráca s konkrétnymi zahraničnými spoločnosťami, menovite s J.P. Morgan Asset Management, ktorý už dvakrát sponzoroval našu konferenciu a plánujú sa ďalšie aktivity v spolupráci s Ekonomickou univerzitou. V uplynulom roku spoluprácu nadviazal formou členstva aj pán Gary Thomas, ktorý je generálnym riaditeľom **írskej spoločnosti IDCONSULTING** a plánuje vzájomnú spoluprácu rozširovať na spoločné aktivity v rámci seminárov a konferencie. Z iniciatívy maďarskej asociácie sa začína rozvíjať spolupráca s asociáciami podnikových finančníkov s blízko susediacimi krajinami. V tomto roku v máji sa pripravuje prvá spoločná konferencia v Budapešti, kde sa zúčastnia zástupcovia asociácií zo Slovinska, Chorvátska, Maďarska, Česka a Slovenska.

Celkovo možno rok 2011 hodnotiť ako úspešný, že hlavné zámery asociácie sa podarilo naplniť. Aktivity SAF vzbudili primeranú pozornosť a záujem členskej základne. Rozpočtované príjmy a výdavky sa plnili na nižšej ako plánovanej úrovni, dosiahnutá strata 1356,88 EUR je pri zhoršenej finančnej situácii členskej základne akceptovateľné. Štruktúra príjmov a výdavkov je oproti plánu podstatne zmenená hlavne z dôvodu inej organizácie konferencie, a to na základe zmluvy o spolupráci s Ecopressom. Všetky hlavné príjmy a výdavky riadil Ecopress a SAF sa podieľalo na výnosoch 50%, čo sa ukázalo ako výhodné. Na výdavkoch sa tiež značnou mierou podieľajú neplatené odborno-spoločenské aktivity ako novoročné stretnutie finančníkov, na ktorom sa v tomto roku zúčastnilo 75 osôb, braistorming k transparentnosti podnikania pre 25 osôb, diskusia k dlhovej kríze v Imperial Clube pre 30 osôb a tiež všetky semináre, výber poplatkov nepokrýva výdavky na ich realizáciu. Z členských príspevkov sa tiež kryje vydávanie časopisu Finančný manažér. V roku 2011 na základe Zmluvy o spolupráci s CECGA sme získali malú časť zdrojov na financovanie vydávania tohto bezplatne distribuovaného časopisu. Pokiaľ sa týka zamerania činnosti je potrebné venovať zvýšenú pozornosť a záujem členskej základne o oblasť finančného riadenia. V tejto súvislosti spolupracujeme i viacerými európskymi asociáciami (francúzska, britská, nemecká, talianska,..) na zaangažovanosti slovenských podnikov, ktoré majú matky v týchto krajinách.

**Zameranie aktivít SAF v roku 2012**

1. **Dlhová kríza a možnosti jej riešenia**

Odborná diskusia pri príležitosti novoročného stretnutia finančníkov v RVS Studené

Termín: 24. januára 2012

1. **Daňová kontrola vo svetle Daňového poriadku**

Termín: 1. marca 2012

1. **Memorandum zamestnávateľských organizácií a podnikateľských inštitúcií**

**"Výzva budúcej vláde" –** Odborná diskusia - Marián Jusko, prezident RÚZ

**Vysokoškolské vzdelávanie v SR vo väzbe na hospodársku prax a trh práce**

Odborná diskusia - Prof. Ing. Rudolf Sivák, rektor EU v Bratislave

Termín: 4.Apríla 2012

1. **Pohľadávky v praxi, riešenie pohľadávok podniku (správa a vymáhanie, zmenky, faktoring)**

Termín: Apríl – Máj 2012

1. **Produkty peňažného trhu**

V spolupráci so SAF prezentácia J.P. Morgan Asset Management pre študentov a doktorandov Ekonomickej univerzity v Bratislave k zahájeniu prieskumu v slovenských podnikoch

Termín: 3. mája 2012

1. **Aktuálne otázky hospodárskej politiky v programovom vyhlásení vlády**

Diskusia finančných manažérov veľkých podnikov s guvernérom NBS

Termín: Máj 2012

1. **Central-European Treasury Conference**

Konferencia asociácií podnikových finančníkov stredoeurópskych susediacich krajín (Maďarsko, Slovensko, Česko, Slovinsko, Chorvátsko)

Budapešť, 17. a 18. Mája 2012

1. **Spoločný seminár SAF a IBM**

V rámci spolupráce SAF a IBM Slovensko na 4 spoločných odborných podujatiach

Termín: Máj 2012

1. **Finančné riadenie podnikov – riadenie likvidity, riadenie cash flow, uplatňovanie softvérových nástrojov**

Spoločný seminár s írskou spoločnosťou IDCONSULTING

Termín: Máj 2012

1. **Harmonizácia daní – Direktíva EÚ, transferové oceňovanie**

Jún 2012

1. **Zelená kniha o budúcnosti DPH**

Termín: Jún 2012

1. **Zmeny v daňovej a odvodovej politike, dopady na celkové (odvodové) zaťaženie podnikateľov, financovanie malých a stredných podnikov**

Termín: Jeseň 2012

1. **J.P.Morgan – medzinárodné produkty peňažného trhu**

Termín bude určený dodatočne

1. **Konferencia SAF - FINANČNÉ RIADENIE PODNIKOV,**

Termín: **24. – 25. OKTÓBER 2012**

1. **Spoločný odborné podujatie SAF a IBM**

V rámci spolupráce SAF a IBM Slovensko na 4 spoločných odborných podujatiach

Termín: November - December 2012

**Medzinárodné vzdelávanie podnikových finančníkov v oblasti Treasury – spolupráca s ACT**

Prihlášky 2 x do roka, dokumenty na [www.asocfin.sk](http://www.asocfin.sk)

**Časopis Finančný manažér** – XII ročník v roku 2012 - 4 čísla do roka (jar, leto, jeseň, zima)

**Legislatívna aktivita** – pripomienkovanie ekonomických zákonov – priebežne

Dovoľte mi vyjadriť na záver presvedčenie, že spolu s Vami, členmi SAF sa nám podarí tieto ciele na rok 2012 i naplniť.

Bratislava, VZ 4.4.2012

**S P R Á V A**

**Rady starších Slovenskej asociácie podnikových finančníkov za rok 2011**

Rada starších pracovala v roku 2011 v zložení :

predseda - Elena Trenčianska

členovia - Karol Vlachynský, František Sieklik, Božena Hrvolová, Dušan Durmis

Vo svojej činnosti vychádzala RS z plánu hlavných úloh SAF schválených na rok 2011, ktoré boli v priebehu roka operatívne doplnené novými úlohami prijatými v rámci zasadnutí Správnej rady.

Dlhoročné poznatky a skúsenosti členov RS sa v priebehu celého roku efektívne premietali do činnosti SAF, a to tak pravidelnou účasťou predsedu RS na zasadnutiach Správnej rady, ako aj pri rokovaniach so zástupcami členskej základne, predstaviteľmi hospodárskej praxe, bankami, univerzitami. Výsledkom tejto spolupráce je aj rozšírenie a diverzifikácia aktivít SAF , či už ide o organizovanie seminárov, školení, spoločných stretnutí so zástupcami MF SR a MPSVR SR k vybraným témam ako boli napr. Otázky týkajúce sa prípravy Registra účtovných závierok, zmien účtovných a daňových zákonov, aktualizácie európskej legislatívy a pod. Štartom do r. 2011 bolo už tradičné novoročné stretnutie členov SR a RS SAF s pozvanými hosťami zorganizované v RVS Studené, v rámci ktorého v prvej časti dominovala odborná téma s kvalifikovanou diskusiou s významnými partnermi SAF a v druhej časti v rámci spoločenského stretnutia bol priestor na vzájomné neformálne stretnutia, súčasťou ktorých boli aj diskusie a rozhovory o ďalšom zameraní aktivít SAF.

V októbri 2011 sa konala konferencie SAF tradične pod záštitou guvernéra NBS, ktorá bola po skúsenostiach z r. 2010 opäť organizovaná v spolupráci s ECOPRES . Celkový priebeh, ako aj odbornú a spoločenskú úroveň konferencie možno hodnotiť pozitívne a v tomto zmysle sa vyjadrili aj jej účastníci.V rámci spoločenského stretnutia večer pred konferenciou sa uskutočnilo aj slávnostné odovzdanie ocenení pri príležitosti 15. výročia založenia SAF, ktoré obdržali guvernér NBS J. Makúch, čestný prezident SAF F. Chvostáľ a predsedníčka RS SAF E. Trenčianska

Jednotlivé akcie SAF realizované v roku 2011 boli zabezpečované v úzkej spolupráci členov Správnej rady ako aj RS, pričom treba zvlášť vyzdvihnúť osobnú aktivitu členov týchto orgánov SAF smerujúcu k trvalému prehlbovaniu a skvalitnňovaniu služieb pre členskú základňu tak pokiaľ ide o ich aktívnu účasť v komisiach, ako aj výboroch pre financie, rozpočet a menu, v pracovných komisiach IGTA a ECTA atď. V tejto súvislosti možno pozitívne hodnotiť zaktivizovanie členskej základne aj pokiaľ ide o využívanie odborného časopisu Finančný manažer, ktorý sa znovu stal časopisom pre prezentovanie názorov našich členov, a ktorý nielen informuje o zámeroch SAF a dnes už aj CECGA, ale je prezentáciou skúseností, poznatkov a spolupráce všetkých zainteresovaných .

Pri hodnotení činnosti RS, ako aj činnosti SAF za rok 2011 nemožno nespomenúť prehlbenie spolupráce a vzájomných kontaktov s bankami a univerzitami, menovite s Ekonomickou univerzitou v Bratislave, v rámci ktorej naši členovia tak SR, ako aj RS sú členmi vedeckých rád univerzity a fakúlt, pričom sú výrazným prínosom tak pre učiteľov, ako aj študentov pokiaľ ide o prepojenie teorie s praxou.

Po prerokovaní Správy o činnosti SAF za rok 2011, ktorá je nielen vyhodnotením aktívít za uplynulý rok , ale súčasťou ktorej sú Hlavné smery aktivít pre rok 2012 možno konštatovať, že Správa je po formálnej i obsahovej stránke na dobrej úrovni a stanovené zámery SAF sú konštruktívne a korešpondujú s celkovým zameraním SAF, ktorým je naďalej trvalé skvalitňovanie finančného riadenia podnikov vrátane zvyšovania transparentnosti, s akcentom na rozšírenie a upevnenie členskej základne, ako aj zvýšovanie efektívnosti medzinárodnej spolupráce SAF v rámci členstva v EACT a IGTA. V tejto súvislosti možno len súhlasiť s konštatovaním členov Správnej rady, že

„všetkým členom SAF, ako aj spolupracovníkom, ktorí na dobrovoľnej báze pomáhajú skvalitňovať odbornú úroveň a život nášho občianskeho združenia patrí p o ď a k o v a n i e. „

Bratislava, marec 2012

Ing. Elena Trenčianska, CSc.

predsedníčka RS

**Správa o hospodárení SAF za rok 2011**

Kontrolu hospodárenia a vedenia účtovníctva SAF za rok 2011 vykonali členovia revíznej komisie  Ing. Želmíra Micheľová a Ing. Jana Marková.

Celkové príjmy asociácie za rok 2011 boli 44.480,11 EUR, čo predstavuje **90,04%** z plánovaných príjmov. Nenaplnenie rozpočtu je spôsobené inak organizovanou štruktúrou príjmov a výdavkov hlavne na konferenciu. Prevažná časť príjmov a výdavkov sa realizuje na základe zmluvy u partnera konferencie Ecopress.

Najvyššiu položku príjmu predstavujú členské príspevky vo výške 24.970,- EUR.

Príspevky z organizovania seminárov činili 4.115,- EUR dary na konferenciu boli vo výške 3.700,- EUR a reklamní partneri konferencie prispeli čiastkou 4.500,- EUR. Ecopress na základe zmluvy doplatil čiastku 932,79 EUR. Celkový výnos z konferencie prislúchajúci SAF teda činil 9.132, 79 EUR. Príjmy z konferencie sme plánovali vo výške 8.000,- EUR od Ecopressu a 2.500,- EUR sponzoring, čo spolu predstavuje 10.500,- EUR. Príjmy z konferencie sa teda naplnili na 87%.

Celkové výdavky za rok 2011 boli 45.936,99 EUR, čo predstavuje **94,46%** z plánovaných výdavkov. Hospodárenie SAF bolo v roku 2011 mierne stratové. Najvyššiu položku predstavujú mzdové výdavky 15 595,33 EUR a výdavky na semináre SAF vo výške 8.880,05 EUR. Viacero odborných aktivít sme uskutočnili bezplatne. Režijné výdavky sú zvýšené z dôvodu množstva rokovaní aj mimo Bratislavy, ktoré súviseli so získavaním partnerov na konferenciu, semináre a časopis Finančný manažér. Značná časť organizačných výdavkov na konferenciu bola v tomto roku presunutá na zmluvného partnera Ecopress.

Rozdiel medzi príjmami a výdavkami v roku 2011 je záporný vo výške 1.356,88 EUR.

Rozpočet bol čerpaný hospodárne a vyvážene.

**Stav finančných prostriedkov SAF bol k 31.12.2011 nasledovný:**

bežný účet vo VÚB Bratislava 54 296,02 EUR

hotovosť v pokladni 360,53 EUR

Dlhodobý hmotný majetok asociácie je vedený v Knihe majetku SAF. V roku 2011 nebol zakúpený žiadny nový majetok. Odpisy hmotného investičného majetku boli vo výške 195 EUR.

Zostatková cena hmotného investičného majetku je k 31.12.2011 vo výške 0,0 EUR.  Zostatková cena nehmotného investičného majetku je 0 EUR.

K 31.12.2011 nemala Slovenská asociácia podnikových finančníkov voči iným organizáciám žiadne záväzky a ani neuhradené pohľadávky.

Stav členskej základne k  31.12.2011 bol 64 platiacich právnických a fyzických osôb.

Správna rada na zasadaní 29.3. 2012, schválila účtovnú závierku SAF k 31.12.2011,

schválila daňové priznanie SAF za r. 2011 (daň na úhradu 205,10 EUR), čerpanie rozpočtu za rok 2011 a návrh rozpočtu na rok 2012.

**Na základe preverenia hospodárenia Slovenskej asociácie podnikových finančníkov revízna komisia odporúča Valnému zhromaždeniu SAF schváliť hospodárenie SAF za rok 2011 bez pripomienok a schváliť preložený rozpočet SAF na rok 2012**.

Eduard Hozlár, tajomník SAF

Bratislava, VZ 4. Apríla 2012

|  |  |  |
| --- | --- | --- |
| **Plnenie rozpočtu v roku 2011** |  |  |
| **riadok výkazu** | **PRIJMY** | **Plán 2011** | **Skutočnosť 2011** |
| **2 majetok** | **bankové úroky** | **500,00** | **54,61** |
| **3 dary a príspevky** | **dary a príspevky** | **1 200,00** | **4 281,00** |
|   | VUB, NBS, Interaudit, CECGA | 1 200,00 | 4 281,00 |
| **4 členské prísp.** | **členské príspevky** | **23 000,00** | **24 970,00** |
| **5 podiel zapl. dane 2%** |  | **4 000,00** | **1 491,91** |
| **9 organizovanie podujatí** | **podujatia** | **6 200,00** | **4 145,00** |
|   | semináre | 6 200,00 | 4 145,00 |
| **10 dotácie** | **konf. dotácia CEF** |  | **500,00** |
| **12 predaj majetku** |  |  |  |
| **13 poskytovanie služieb** | **služby - reklama** | **13 500,00** | **7 430,79** |
|   | reklama pre FM | 3 000,00 | 1 998,00 |
|   | sponzorig konferencie | 2 500,00 | 4 500,00 |
|   | služby Ecopressu - konf. | 8 000,00 | 932,79 |
| **15 ostatné** | **ostatné** | **1 000,00** | **1 606,80** |
|  | EACT, IGTA, refundácie | 1 000,00 | 1 606,80 |
| **16 príjmy celkom** | **spolu** | **49 400,00** | **44 480,11** |
|   | **VYDAJE** | **Plán 2011** | **Skutočnosť 2011** |
| **17 zásoby** | **kanc.potreby** | **1 000,00** | **796,51** |
| **18 služby** | **služby** | **10 620,00** | **3 951,31** |
|   | bank.popl. | 120,00 | 73,70 |
|   | nájomné | 2 000,00 | 1 919,16 |
|   | Konf. CEF tlačoviny | 2 000,00 | 504,00 |
|   | konferencia | 6 500,00 | 1 454,45 |
| **19 mzdy** | **Mzdy** | **14 620,00** | **15 595,33** |
| **20 platby do poist. fondov** | **odvody soc. a zdrav. poisť.** | **3 655,00** | **4 293,40** |
| **21 prevádzková réžia** | **prev. réžia SR, DR, kanc.** | **5 150,00** | **5 450,35** |
|   | poštovné | 250,00 | 1 404,95 |
|   | telekomunikácie | 1 700,00 |   |
|   | cestovné, stravné, ubytov. | 500,00 | 114,96 |
|   | réžia SR, DR kancelária,  | 2 700,00 | 3 930,44 |
| **22 sociálny fond** | **soc fond** | **85,00** |  |
| **23 ostatné** | **ostatné** | **13 500,00** | **15 750,09** |
|   | časopis Finančný manažér | 6 400,00 | 5 263,60 |
|   | semináre | 7 000,00 | 8 880,05 |
|   | daň z úroku a príjmu | 100,00 | 133,06 |
|   | EACT, IGTA | 1 000,00 | 1 473,38 |
| **24 výdavky celkom** | **spolu** | **48 630,00** | **45 836,99** |
| **25 rozdiel príjm. a výdav.** | **príjmy spolu - výdaje spolu** | **770,00** | **-1 356,88** |
| **26 Daň z príjmov**  |   | **122,74** | **205,10** |
|  |  |  |  |
|  | ***Stav bankových účtov (EUR)*** | ***k 1.1.2011*** | ***k 31.12.2011*** |
|  | Bežný účet vo VÚB | 55 524,79 | 13 935,49 |
|  | Termínovaný účet vo VÚB |   | 40 000,00 |
|  | Pokladňa EUR  | 128,11 | 360,53 |
|  | ***Spolu*** | **55 652,90** | **54 296,02** |
|  | ***Rozdiel*** *(31.12. mínus 1.1.)* |  | ***-1 356,88*** |
| Bratislava, Správna rada 29.3. 2012 |  |  |  |

|  |  |  |
| --- | --- | --- |
| **Rozpočet na rok 2012** |  |  |
| **riadok výkazu** | **PRIJMY** | **Skutočnosť 2011** | **Plán 2012** |
| **2 majetok** | **bankové úroky** | **54,61** | **400,00** |
| **3 dary a príspevky** | **dary a príspevky** | **4 281,00** | **2 600,00** |
|   | dar VUB, NBS, Interaudit | 3 700,00 | 2 000,00 |
|   | podiel CECGA pre FM | 581,00 | 600,00 |
| **4 členské prísp.** | **členské príspevky** | **24 970,00** | **25 000,00** |
| **5 podiel zapl. dane 2%** |  | **1 491,91** | **3 000,00** |
| **9 organizovanie podujatí** | **podujatia** | **4 145,00** | **4 500,00** |
|   | semináre | 4 145,00 | 4 500,00 |
| **10 dotácie** | **konf. dotácia CEF** | **500,00** |  |
| **12 predaj majetku** |  |  |  |
| **13 poskytovanie služieb** | **služby - reklama** | **7 430,79** | **8 500,00** |
|   | reklama pre FM | 1 998,00 | 2 500,00 |
|   | konferencia reklama | 4 500,00 | 4 000,00 |
|   | konferencia služby pre Ecopress | 932,79 | 2 000,00 |
| **15 ostatné** | **ostatné** | **1 606,80** | **1 500,00** |
|  | EACT, IGTA | 1 606,80 | 1 500,00 |
| **16 príjmy celkom** | **spolu** | **44 480,11** | **45 500,00** |
|   | **VYDAJE** | **Skutočnosť 2011** | **Plán 2012** |
| **17 zásoby** | **kanc.potreby** | **796,51** | **800,00** |
| **18 služby** | **služby** | **3 951,31** | **4 600,00** |
|   | bank.popl. | 73,70 | 100,00 |
|   | nájomné | 1 919,16 | 2 000,00 |
|   | Konf. tlačoviny | 504,00 | 500,00 |
|   | konferencia | 1 454,45 | 2 000,00 |
| **19 mzdy** | **Mzdy** | **15 595,33** | **14 880,00** |
| **20 platby do poist. fondov** | **odvody soc. poisť., zdrav. poisť.** | **4 293,40** | **180,00** |
| **21 prevádzková réžia** | **prev. réžia SR, DR, kancelária** | **5 450,35** | **6 800,00** |
|   | poštovné, telekom., internet | 1 404,95 | 1 800,00 |
|   | cestovné, stravné, ubytovanie | 114,96 | 0,00 |
|   | réžia SR, kanc., občerst. Cest. | 3 930,44 | 5 000,00 |
| **22 sociálny fond** | **soc fond** | **0,00** | **0,00** |
| **23 ostatné** | **ostatné** | **15 750,09** | **18 000,00** |
|   | časopis Finančný manažér | 5 263,60 | 5 600,00 |
|   | semináre, odborné diskusie | 8 880,05 | 9 000,00 |
|   | daň z úroku a príjmu | 133,06 | 400,00 |
|   | EACT, IGTA, konferencie | 1 473,38 | 3 000,00 |
| **24 výdavky celkom** | **spolu** | **45 836,99** | **45 260,00** |
| **25 rozdiel príjmov a výdavkov** | **príjmy spolu - výdaje spolu** | **-1 356,88** | **240,00** |
| **26 Daň z príjmov za rok 2011** |   | **205,10** |  |
| Bratislava, Správna rada 29.3. 2012 |

Stanovisko revíznej komisie k hospodáreniu SAF v roku 2011

 Revízna komisia zobrala na vedomie správu o hospodárení občianskeho združenia SAF za rok 2011 a konštatuje, že je v súlade so zistenými skutočnosťami a predloženými dokladmi, ktoré mala k dispozícii. Plnenie rozpočtu za rok 2011 na príjmovej aj výdavkovej strane vykazuje odchýlky v ich štruktúre. Spôsobené je to hlavne zmenou a optimalizáciou tokov príjmov a výdavkov súvisiacich s organizáciou konferencie na základe zmluvy s vydavateľstvom Ecopress. Znížené celkové príjmy sú vyvážené znížením celkových výdavkov. Výsledok hospodárenia je strata vo výške 1.356,88 Eur, čo tvorí 2,5 % aktív. Hmotný a nehmotný majetok SAF  je v súlade s inventarizáciou vykonanou podľa stavu ku dňu 31. 12. 2011.

 Revízna komisia konštatuje, že výkaz o príjmoch a výdavkoch, výkaz o majetku a záväzkoch a daňové priznanie za rok 2011 je vypracované v súlade s platnými účtovnými a daňovými  predpismi.

Za rok 2011 SAF podala daňové priznanie vyplývajúce z daňových príjmov a výdavkov súvisiacich s hlavnými činnosťami SAF - organizáciou konferencie, seminárov a vydávaním časopisu Finančný manažér. Daňová povinnosť za rok 2011 je vo výške
205,10 Eur.

 Tvorba rozpočtu SAF na rok 2012 vychádza zo skutočnosti v roku 2011. Plánované príjmy a výdavky sú odôvodnené. Rozpočet je koncipovaný ako mierne prebytkový.

 Revízna komisia odporúča Valnému zhromaždeniu SAF schváliť účtovnú závierku Slovenskej asociácie podnikových finančníkov za rok 2011 a návrh rozpočtu na r. 2012.

*Za revíznu komisiu : Ing. Marková Jana*

 *Ing. Micheľová Želmíra*

V Bratislave dňa 14. 3. 2012

**Návrh uznesení**

**z  riadneho valného zhromaždenia Slovenskej asociácie podnikových finančníkov**

**konaného dňa 4. 4. 2012 v Bratislave**

Riadne valné zhromaždenie Slovenskej asociácie podnikových finančníkov prijíma nasledovné uznesenie:

1. ***berie na vedomie***

- Správu o činnosti asociácie za rok 2011 a Zameranie aktivít SAF na rok 2012

1. ***schvaľuje***

- Správu o hospodárení v roku 2011 a návrh rozpočtu na rok 2012

- Správu revíznej komisie za rok 2011

- usporiadanie 10. ročníka konferencie Finančné riadenie podnikov v roku 2012

1. ***ukladá***

- Správnej rade SAF zabezpečiť v roku 2012 plnenie plánu činnosti konkretizovanú v Zameraní aktivít SAF na rok 2012.

- Správnej rade SAF dodržať rozpočet na r. 2012 a hospodárne nakladať s finančnými prostriedkami SAF.

1. ***doporučuje***

všetkým členom asociácie v rámci svojich možností a profesijného zamerania prispieť aktívne k plneniu zámerov a cieľov asociácie v roku 2012.

Bratislava, VZ 4. apríla 2012